2015 m. balandžio 16 d. pareikštas ieškinys byloje ZZ / Komisija
(Byla F-55/15)
Proceso kalba: prancūzų
Šalys
Ieškovas: ZZ, atstovaujamas advokatų L. Levi ir A. Tymen
Atsakovė: Europos Komisija
Ginčo dalykas bei aprašymas
Komisijos sprendimo panaikinimas, kiek juo, pirma, atsisakoma ieškovui mokėti ekspatriacijos išmoką, ir subsidiariai, kiek juo nurodyta sugrąžinti tariamai neteisėtai sumokėtas sumas, taip pat tariamai patirtos turtinės ir neturtinės žalos atlyginimas.
Ieškovo reikalavimai
Pirma, retroaktyviai nuo 2009 m. liepos 1 d. panaikinti 2014 m. liepos 18 d. sprendimą, kiek juo atsisakoma ieškovui mokėti ekspatriacijos išmoką.
Subsidiariai, panaikinti 2014 m. liepos 18 d. sprendimą, kiek juo nurodyta sugrąžinti tariamai neteisėtai išmokėtas sumas.
Jei būtina, panaikinti 2015 m. sausio 7 d. sprendimą atmesti 2014 m. rugsėjo 12 d. ieškovo skundą ir bet kuriuo atveju, jei šis reikalavimas nebūtų patenkintas, panaikinti tą sprendimą, kiek juo atsisakoma sumažinti mėnesines sumas, išskaičiuojamas pagal Pareigūnų tarnybos nuostatų 85 straipsnį. Priteisti kompensaciją ieškovo patirtai turtinei žalai atlyginti. Priteisti kompensaciją ieškovo patirtai neturtinei žalai, vertinamai 10 000 EUR, atlyginti.Priteisti iš atsakovės visas bylinėjimosi išlaidas.